Siti Fazurina

Siti Fazurina Muhammad Famir (lahir pada 9 Jun 1982) merupakan pelakon wanita Malaysia, berasal dari Sungai Petani, Kedah. Beliau juga sibuk menguruskan perniagaan busana Muslimah, Nina Fazurina Collection dan jual kek serta biskut, Nina Fazurina Cakes & Cookies.

Kerjaya

Beliau mula bergiat aktif di dalam industri lakonan TV setelah bergelar finalis pertandingan Dewi Remaja 2002/2003 ketika berusia 21 tahun. Namanya mula meniti bibir peminat apabila membintangi sitkom Puteri pada tahun 2005 memegang watak gadis keletah dan sengal bernama Anita. Bakatnya dicungkil penerbit dan pengarah sitkom tersebut iaitu Aziz M. Osman. Beliau menyertai barisan pelakon sitkom itu sehingga musim ke empat. 

Pada tahun 2005, siri komedi Dunia Anita diterbitkan oleh Aziz sebagai terbitan turunan kepada sitkom tersebut setelah watak Anita boleh dibangunkan dengan siri sendiri. Menerusi Dunia Anita, Fazurina terus dikenali sebagai pelakon komedi remaja yang menampilkan lakonan memberangsangkan. Beliau sering digandingkan dengan pelawak Zul Yahya bermula dengan siri tersebut hinggalah ke beberapa siri TV lain selepas itu seperti Misi Betty pada 2011. Siri komedi lain lakonannya yang tidak kurang popular adalah Kelab Jeng Jeng. 

Di layar perak pula, beliau membintangi filem-filem komedi seperti Senario XX (2005) bergandingan bersama Saiful Apek, Estet (2010) arahan Mamat Khalid dan Baik Giler (2012) bersama Zizan Razak. Selain itu beliau juga berkemampuan membawa watak-watak dramatik seperti wataknya dalam siri TV Biarlah Rahsia dan Trilogi Cinta bersama Rosyam Nor.

Pada tahun 2017, Fazurina membintangi telefilem bertajuk Kalbu Pun Berzikir yang bakal ditayangkan di Astro Citra & Astro Mustika HD pada tarikh 26 Februari 2017. Beliau memulakan kerjaya pengarahan dengan mengarahkan teater Dara Ka Janda.

Kehidupan peribadi
Fazurina merupakan anak jati Sungai Petani, Kedah biarpun beliau dilahirkan Hospital Besar Kuala Lumpur. Merupakan anak kedua daripada lima beradik ini mendapat pendidikan di Sekolah Rendah Dan Menengah Father Barre's Convent Sg.Petani Kedah. Beliau memegang Diploma Pengurusan Perniagaan daripada Kolej Shahputra. Beliau juga telah berkahwin dengan Mohamad Hykal Zulkifli.

Filemografi

Filem

Drama

Telefilem

Televisyen

Iklan

Anugerah dan pencalonan

Rujukan

Pautan luar
 

 Pelawak Malaysia
 Pelakon wanita Malaysia
Orang hidup
Kelahiran 1982
Pelakon wanita Malaysia abad ke-21
Orang dari Kedah
Pengacara televisyen Malaysia
Pengacara wanita Malaysia
Pelakon televisyen Malaysia
Pelakon filem Malaysia
Orang Malaysia berketurunan Melayu
Muslim Malaysia
Peserta Dewi Remaja
Orang dari Sungai Petani